*Tämä artikkeli käsittelee suomalaista yritystä. Transvaal on Etelä-Afrikan provinssi.*

**Suomen Transval Group Oy** on vuonna 1994 perustettu suomalainen logistiikka-alan yritys. Yhtiön omistaa Posti Group.

Historia
--------

### 1994–2009

Transval on perustettu vuonna 1994.

Vuonna 2008 Transvalilla oli alle 600 työntekijää.

Transval laajeni voimakkaasti vuoden 2009 lamassa, jolloin monet yhtiöt ulkoistivat sille sisälogistiikkaan liittyviä toimintojaan.

### 2010–2019

MB Rahastoista tuli Transvalin pääomistaja kesäkuussa 2010.  Yhtiön aiemmat omistajat Kari Valtanen ja toimitusjohtaja Risto Vilo jäivät vähemmistöosakkaiksi.

Finnair Tekniikka ulkoisti varastotoimintonsa Transvalille kesäkuussa 2011. Kaupassa siirtyi 60 työntekijää. Joulukuussa Transvalilla oli yhteehsä 1200 työntekijää.

Keväällä 2014 Transval osti lisäarvologistiikkaan keskittyneen Vindean muun muassa sijoitusyhtiö Panostajalta.

Helmikuussa 2015 S-ryhmän logistiikasta ja kuljetuksista vastannut Inex Partners kertoi ulkoistavansa Transvalille noin 1400 varastotyöntekijää. Transval oli Suomen suurin sisälogistiikkapalveluita tarjoava yhtiö.

Heinäkuussa 2017 Transval ilmoitti irtisanovansa 400 työntekijää S-ryhmän Espoon Kilon logistiikkakeskuksesta, joka suljettaisiin vuoden 2018 loppuun mennessä. Transvalin liikevaihto oli 148 miljoonaa euroa ja sillä oli yhteensä 3500 työntekijää Suomessa, Virossa ja Latviassa.

Syyskuussa 2018 Posti ilmoitti ostavansa Transvalin, joka jatkaisi kaupan jälkeen itsenäisenä yhtiönä. Ennen kauppaa Posti oli ollut vuosia Transvalin asiakas. Kilpailu- ja kuluttajavirasto hyväksyi kaupan tammikuussa 2019.

Alkuvuodesta 2019 Transval avasi noin 100 henkilöä työllistävän logistiikkakeskuksen Hyvinkäälle. Huhtikuussa Postin omistama sisälogistiikkayhtiö Flexo Palvelut Oy yhdistettiin Transvaliin. Yhdistymisen myötä yhtiön henkilöstömäärä oli yli 4600. Flexo syntyi syksyllä 2017, kun Posti ja SOL perustivat kaupan sisälogistiikassa toimivan yhteisyrityksen. Marraskuussa myös Postin oma sisälogistiikkaliiketoiminta yhdistettiin Transvaliin. Yhtiön toimitusjohtajana aloitti Harri Kämppä, ja Transvalin aikaisempi toimitusjohtaja Risto Vilo aloitti Transvalin asiakkuusjohtajana.

### 2020–

Maaliskuussa 2020 Transval ilmoitti ostavansa kaupan alan hävikinhallintaan erikoistuneen KV Turvan. Se tarjosi turvamyyjiä valvomaan esimerkiksi kauppojen automaattikassojen käyttöä. KV Turvalla oli noin 200 työntekijää, Transvalilla noin 5000.

Helmikuussa 2021 Transval kertoi rakentavansa Sipoon Bastukärriin uuden varaston.

Bastukärrin varasto otettiin käyttöön toukokuussa 2022 ja sen arvioitiin työllistävän 100–150 henkilöä. Kesällä yhtiö alkoi tarjota rakennuslogistiikan palveluja rakennustyömaille.

Organisaatio
------------

Transval on Posti Groupin tytäryhtiö ja yksi Postin liiketoimintaryhmistä. Ostettuaan Transvalin Postista tuli sisälogistiikan markkinajohtaja Suomessa.

Transvalissa on noin 5 000 työntekijää.

Markkinat
---------

Transvalin työntekijät toimivat esimerkiksi varastoissa, terminaaleissa, myymälöissä ja teollisuustoimialan kohteissa. Palveluita tarjotaan esimerkiksi teollisuuden tuotannolle, tukkukaupalle ja kaupoille. 

Transvalin asiakkaita ovat esimerkiksi Algol, ABB, Alfa Laval, Paulig, S-ryhmä, Valmet Automotive, Norisk Nickel Suomi, Fastems ja Sandvik.

Palvelut
--------

### Sisälogistiikka

Transval on keskittynyt sisälogistiikkaan. Sisälogistiikalla tarkoitetaan asiakkaan tiloissa tapahtuvaa materiaalivirtojen käsittelyä, kuten tavaran vastaanottoa, sisäisiä siirtoja, keräilyä ja lähettämistä. Keräilypalveluja tarjotaan esimerkiksi verkkokaupoille.

Vuonna 2020 Transval hoiti tavaroiden hyllytystä 1300 myymälässä.

### Muut palvelut

Yhtiö tarjoaa lisäksi 

* tuotteiden myyntikunnostusta ja turvapalveluita kaupoille
* rakennuslogistiikan palveluja rakennustyömaille
* teollisuuslogistiikan palveluja teollisuudelle
* ulkoistettuja varastointipalveluja
* kuljetusratkaisuja
* pakkausratkaisuja
* henkilöstövuokrausta logistiikka-alalle ja
* konsultointipalveluja

Ympäristövastuu
---------------

Lokakuussa 2022 Transval kertoi, että kahdessa sen varastossa Orimattilassa ja Tuusulassa lämmitykseen ja viilennykseen käytetty maakaasu korvataan ilma-vesilämpöpumpuilla alkuvuonna 2023. Aiemmin yhtiö oli tehnyt vastaavia muutoksia Keravalla ja toisessa Tuusulassa sijaistevassa varastossa. Yhtiön tavoitteena oli vähentää kasvihuonepäästöjään noin 40 prosenttia vuodesta 2021 vuoteen 2023 ja päästä päästöistä kokonaan eroon vuoteen 2030 mennessä.

Lähteet
-------

1. 1 2 3 4 5 6 7  Taloussanomat: Posti ostaa Transvalin MB Rahastoilta *Ilta-Sanomat*.  28.9.2018. Viitattu 2.11.2022.
2. ↑  Suomen Transval Group Oy *vainu.io*.  11.7.2018. Viitattu 11.7.2018.
3. 1 2 3 4  Riikka Aaltonen: Posti irtisanoo ja samaan aikaa rekrytoi toisaalla – Tytäryhtiö Transvalissa auki 500 työpaikkaa *Kauppalehti*. Viitattu 9.11.2022.
4. 1 2 3  Tämä yritys tuplasi henkilöstönsä 1200:aan taantuman ansioista  27.12.2011. Talouselämä. Viitattu 2.11.2022.
5. 1 2 3  Finnair Tekniikka myy varastotyön Transvalille  3.6.2011. Talouselämä. Viitattu 28.9.2018.
6. ↑  Mirko Hurmerinta: Panostaja myy Vindean *Arvopaperi*. Viitattu 2.11.2022.
7. ↑  Tiina Länkinen: SOK:n logistiikkakeskuksessa massiiviset ulkoistukset – alle puolelle riittää töitä uudella varastolla  25.2.2015. Yle Uutiset. Viitattu 2.11.2022.
8. ↑  S-ryhmän logistiikkakeskus irtisanomassa lähes 400 henkeä  5.7.2017. Taloussanomat. Viitattu 2.11.2022.
9. 1 2  Elina Hakola: Posti tekee ison yrityskaupan – vahvistaa asemaansa ostamalla sisälogistiikan osaajan *Talouselämä*. Viitattu 2.11.2022.
10. ↑  KKV:ltä ehdollinen hyväksyntä Postin ja Transvalin kaupalle *Taloussanomat*.  17.1.2018. Viitattu 19.1.2019.
11. ↑  Jättimäinen Transvalin palvelukeskus aloittaa Hyvinkäällä *yle.fi*. Viitattu 11.7.2019.
12. ↑  Flexo - Uusi Transval aloittaa huhtikuussa - Osto&Logistiikka *www.ostologistiikka.fi*. Viitattu 2.11.2022.
13. ↑  Posti laajentaa jälleen ja lyö hynttyyt yhteen SOLin kanssa – Tuloksena on "joustavasti työtä tarjoava Flexo" *Yle Uutiset*.  3.5.2017. Viitattu 9.11.2022.
14. 1 2  Postin ulkoistuslogistiikka jatkaa Transval-nimellä - Osto&Logistiikka *www.ostologistiikka.fi*. Viitattu 9.11.2022.
15. 1 2 3  Pirkko Tammilehto: Kaupan digitalisaatio lisää varkauksien riskiä - Transval lisää etävalvontaa yrityskaupalla *Kauppalehti*. Viitattu 2.11.2022.
16. ↑  Transval osti KV Turvan - Osto&Logistiikka *www.ostologistiikka.fi*. Viitattu 2.11.2022.
17. ↑  Suomeen rakennetaan uusi jättivarasto – Transvalin johtaja: Yritykset ovat alkaneet varautua koronan kaltaisiin poikkeustilanteisiin *Yle Uutiset*.  10.2.2021. Viitattu 9.11.2022.
18. ↑  Riitta Ketola: Sipooseen nousi uusi 30 000 neliön jättivarasto – tarjoaa työpaikan 100–150 tekijälle *Sipoon Sanomat*.  23.5.2022. Viitattu 9.11.2022.
19. 1 2 3 4  Olavi Kaskisaari: Transval tähtää rakennuslogistiikan suurimmaksi – Yhtiö ei lue pois yritysostojen mahdollisuutta *Kauppalehti*. Viitattu 2.11.2022.
20. ↑  Sakari Kiiskinen Transvalin vetäjäksi - Osto&Logistiikka *www.ostologistiikka.fi*. Viitattu 9.11.2022.
21. ↑  Algol Chemicals ulkoistaa Transvalillle - Osto&Logistiikka *www.ostologistiikka.fi*. Viitattu 9.11.2022.
22. ↑  Postista sisälogistiikan markkinajohtaja - Osto&Logistiikka *www.ostologistiikka.fi*. Viitattu 9.11.2022.
23. ↑  Sandvikin Turun tehtaan sisälogistiikka Transvalille - Osto&Logistiikka *www.ostologistiikka.fi*. Viitattu 9.11.2022.
24. 1 2 3 4 5 6 7  Logistiikkaratkaisumme | Transval Group *www.transval.fi*. Viitattu 9.11.2022.
25. ↑  Transval vauhdittaa maakaasusta irtaantumista - Osto&Logistiikka *www.ostologistiikka.fi*. Viitattu 9.11.2022.

Aiheesta muualla
----------------

* Transvalin verkkosivut